OpenLLM-France/wikimedia huggingface dataset:
# Héctor Rebaque

Héctor Rebaque (Ciutat de Mèxic, 5 de febrer de 1956) va ser un pilot de curses automobilístiques mexicà que va arribar a disputar curses de Fórmula 1 i als CART IndyCar als anys 70 i 80. També va córrer per al seu propi equip de Fórmula 1 anomenat Rebaque el 1978 i el 1979.

## A la F1

Hector Rebaque va debutar a la setena cursa de la temporada 1977 (la 28a temporada de la història) del campionat del món de la Fórmula 1, disputant el 5 de juny del 1977 el G.P. de Bèlgica al circuit de Zolder.
Va participar en un total de cinquanta-vuit curses puntuables pel campionat de la F1, disputades en cinc temporades consecutives (1977-1981) aconseguint tres quarts llocs com a millor classificació en una cursa i assolí tretze punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1977 | Hesketh Racing | Hesketh | Cosworth | ARG | BRA | SUD | O.USA | ESP | MON | BEL NVQ | SUE NVQ | FRA NVQ | GBR | ALE Ret | AUT NVQ | HOL NVQ | ITA | USA | CAN | JAP | - | 0 |
| 1978 | Team Rebaque | Lotus | Cosworth | ARG NVQ | BRA Ret | SUD 10 | O.USA NVQ | MON NVQ | BEL NVQ | ESP Ret | SUE 12 | FRA NVQ | GBR Ret | ALE 6 | AUT Ret | HOL 11 | ITA NVQ | USA Ret | CAN NVQ | | 19è | 1 |
| 1979 | Team Rebaque | Lotus | Cosworth | ARG Ret | BRA NVQ | SUD Ret | O.USA Ret | ESP Ret | BEL Ret | MON | FRA 12 | GBR 9 | ALE Ret | AUT NVQ | HOL 7 | | | | | | - | 0 |
| 1979 | Team Rebaque | Rebaque | Cosworth | | | | | | | | | | | | | ITA NVQ | CAN Ret | USA NVQ | | | - | 0 |
| 1980 | Parmalat Racing Team | Brabham | Cosworth | ARG | BRA | SUD | O.USA | BEL | MON | FRA | GBR 7 | ALE Ret | AUT 10 | HOL Ret | ITA Ret | CAN 6 | USA Ret | | | | 20è | 1 |
| 1981 | Parmalat Racing Team | Brabham | Cosworth | O.USA Ret | BRA Ret | ARG Ret | SMR 4 | BEL Ret | MON NVQ | ESP Ret | FRA 9 | GBR 5 | ALE 4 | AUT Ret | HOL 4 | ITA Ret | CAN Ret | LVG Ret | | | 10è | 11 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 58 (41) | 0 | 0 | 0 | 0 | 13 |

## Referències

* ↑ Jenkins, Richard. «The World Championship drivers – Where are they now?». OldRacingCars.com. [Consulta: 29 juliol 2007].
* 1 2 «Team Rebaque: La escudería mexicana formada por Héctor Rebaque tras quedarse sin equipo en F1» (en castellà), 18-11-2023. [Consulta: 31 octubre 2024].
# Can Glòria

Can Glòria era una masia senyorial situada al barri d'Horta de Barcelona, a redós de Collserola, entre les masies de Can Cortada i Can Notari. Va ser enderrocada el 1974.

## Història

Fou construïda a mitjans del segle xviii per Josep Glòria i Picó (1723-1782), membre d'una família de comerciants que importaven cotó d'Amèrica. A finals de segle era propietat del seu nebot Onofre Glòria i Sampons (1733-1798), cònsol de Malta a Barcelona i fabricant d'indianes. Posteriorment, passà a mans del baró de Foixà i finalment a Jaume de Bofarull.
Durant la Guerra Civil va ser expropiada i l'Ajuntament de Barcelona hi va fer una Escola de Producció. El 1974 fou enderrocada per a la construcció del segon cinturó de ronda, actual Ronda de Dalt, malgrat els intents de l'Escola d'Arquitectura de Barcelona de declarar-la monument historicoartístic.

## Descripció

La torre-masia era d'estil neoclàssic, amb esgrafiats a la façana i balustrades de ceràmica. Tenia dues plantes i golfes, hi havia una capella, una biblioteca, un gran saló per convidats i el menjador amb gran pintures murals. Tenia uns jardins romàntics davant de la façana principal, que es distribuïen en tres nivells: al superior hi havia un estany, una gran cascada i les torres dels Vents; al mig hi havia un jardí d'estil Lluís XV amb el bany de Diana, el banc de la Comtessa i l'escala del Trobador; a baix, el pati d'honor, el balcó de Pilats i la menagerie. L'ús de casa d'estiueig es combinava amb l'explotació agrícola, especialment de vinya.

## Vegeu també

* Casa-fàbrica Glòria

## Referències

* 1 2 Giménez i Compte, Carlota. L'Abans: Recull gràfic de la Vall d'Horta (1861 - 1978). El Papiol: Efadós, juny 2012. ISBN 978-84-15232-22-3.
* ↑ «Can Glòria, la finca que va donar pas al Cinturó de Ronda». Betevé, 28-10-2016.
* ↑ Díez i Quijano, Desideri. El que ha estat i és Horta. Barcelona. Graó, Stat. Cooperativa, juliol 1982. ISBN 84-2917-1914-8.
* ↑ «La «Torre Gloria» de Horta se salvará de la demolición». La Vanguardia, 25-09-1970.

## Enllaços externs

* «Can Glòria». Memòria dels barris (blog), 07-11-2011.
# Accident del Tu-154 de la Força Aèria de Polònia

L'accident del Tu-154 de la Força Aèria de Polònia va ocórrer el dia 10 d'abril del 2010, quan un avió del model Túpolev Tu-154M de les Forces Poloneses de l'Aire s'estavellà prop de la ciutat de Smolensk, a Rússia. Hi van morir els 96 passatgers que anaven a bord. Això inclou el president de Polònia Lech Kaczyński i la seva esposa, el cap de gabinet i altres oficials membres de les forces armades poloneses, el president del Banc nacional de Polònia, el ministre d'afers estrangers de Polònia, polítics i 12 diputats del Parlament de Polònia, membres del clergat, i parents de les víctimes de la massacre de Katyn.
Viatjaven des de Varsòvia per a participar en la commemoració del 70è aniversari de la matança de Katyn; el lloc exacte d'aquesta matança (d'oficials de l'exèrcit polonès perpetrada per ordre de Stalin i atribuïda als alemanys durant molts anys pel règim soviètic) es troba a 19 km a l'oest de Smolensk.
La causa de l'accident fou que el pilot, forçat pel comandant en cap de la força aèria polonesa, intentà aterrar a l'aeroport de Smolensk afectat per la boira que en reduïa la visibilitat a uns 500 metres, L'avió volava massa baix durant l'aproximació a la pista i xocà contra els arbres propers a la pista. Llavors caigué i impactà a terra, es trencà i quedà a uns 200 metres de la pista dins d'un bosc.

## Referències

* 1 2 Polish president killed in air crash near Russia's Smolensk Arxivat 2010-04-12 a Wayback Machine., RT, 2010-04-10
* ↑ Kulish, Nicholas «Polish President Dies in Jet Crash in Russia». Nytimes.com, 10-04-2010 [Consulta: 18 abril 2010]. Arxivat 2018-06-05 a Wayback Machine.
* ↑ «Polish president killed in plane crash». CNN. Turner Broadcasting, 10-04-2010 [Consulta: 10 abril 2010]. Arxivat 2023-05-22 a Wayback Machine.
* ↑ «Treść Raportu» (en polish). Interior Ministry of Poland, 12-01-2011 [Consulta: 15 gener 2011]. Arxivat 22 de gener 2011 a Wayback Machine. «Còpia arxivada». Arxivat de l'original el 2011-01-22. [Consulta: 1r maig 2020].
* ↑ «Tragedia pod Smolenskiem, Prezydent nie zyje, Raport». TVN24 [Consulta: 13 abril 2010]. Arxivat 2010-04-13 a Wayback Machine. translate
* ↑ Wojciechowski, Marcin. «Wszyscy jesteśmy winni tej tragedii» (en polonès). Wyborcza.pl, 14-04-2010. Arxivat de l'original el 2014-03-22. [Consulta: 14 abril 2010]. traducció a l'anglès
* ↑ «animation of the accident». Arxivat de l'original el 2010-04-13. [Consulta: 13 abril 2010].
* ↑ Wojciechowski, Marcin «Uratować się nie mogli» (en polish). Gazeta Wyborcza, 2010-04-10/11 [Consulta: 14 abril 2010]. Arxivat 2016-01-30 a Wayback Machine. traducció a l'anglès

## Enllaços externs

* Updates on crash investigation Arxivat 2012-05-18 a Wayback Machine. from the Interstate Aviation Committee (rus)
* Accident description at Aviation Safety Network Arxivat 2014-10-10 a Wayback Machine.
# Jacintàcies

Les Jacintàcies (Hyacinthaceae) foren una família de plantes amb flor de l'ordre Asparagals que comprenia unes deu mil espècies distribuïdes predominantment en climes mediterranis, sobretot al Mediterrani, fins a l'Àsia central i Birmània, i amb alguns representants al sud d'Àfrica. El nom d'aquesta família s'origina en la mitologia grega.

## Característiques

Es tracta d'espècies monocotiledònies, herbàcies, bulboses i perennes molt apreciades com a plantes de jardí. Es caracteritzen per tenir les fulles bastant carnoses i mucilaginoses, disposades en una roseta basal, i perquè contenen compostos verinosos, per la qual cosa no són comestibles. Les flors es disposen en inflorescències a l'extremitat d'un escap afil·le, sovint en forma de raïm o bé d'espiga. Els pedicels no són articulats. Les flors són hermafrodites, actinomorfes i molt sovint de tons llampants. Els colors de la corol·la poden ser blanc, groc, violeta, blau, marró o fins i tot negre. Les arrels són contràctils.

## Ecologia

Es reprodueixen tant de manera sexual com asexual. Les flors, molt vistoses, ofereixen nèctar i pol·len com a recompensa als insectes voladors (abelles, mosques, vespes, etc.) i a alguns ocells per la pol·linització. La reproducció asexual pot ser a través de petits bulbs que creixen al costat de la mare (reproducció vegetativa) o bé de llavors (per apomixi). En aquest darrer cas, moltes espècies ofereixen eleosomes com a recompensa a les formigues per transportar les llavors, que també es poden dispersar pel vent o a l'aigua.

## Taxonomia

Els gèneres Chlorogalum i Camassia abans formaven part de la família Hyacinthaceae. Segons el sistema APG II, molts gèneres formen part de la subfamília Scilloideae (Asparagaceae), mentre que en el sistema Cronquist formen part de les liliàcies.

## Gèneres

Segons Watson & Dallwitz:
| Albuca Alrawia Amphisiphon Androsiphon Barnardia Battandiera Bellevalia Brimeura Bowiea Chionodoxa Daubenya Dipcadi | Drimia Drimiopsis Eucomis Fortunatia Galtonia Hyacinthella Hyacinthoides (sinònim: Endymion) Hyacinthus Lachenalia Ledebouria Leopoldia Litanthus | Massonia Muscari Muscarimia Neobakeria Neopatersonia Ornithogalum Oziroe Periboea Polyxena Pseudogaltonia Puschkinia Resnova | Rhadamanthus Rhodocodon Schizobasis Schizocarphus Schoenolirion Scilla Tenicroa Thuranthos Urginea Veltheimia Whiteheadia |

## Referències

* ↑ Hyacinthaceae Arxivat 2007-10-13 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 9th March 2006. http://delta-intkey.com Arxivat 2007-01-03 a Wayback Machine.

## Enllaços externs

* Hyacinthaceae in Stevens, P. F. (2001 onwards). Angiosperm Phylogeny Website. Version 7, May 2006.
* Monocot families (USDA)
* A Biosystematic Study of the Seven Minor Genera of the Hyacinthaceae (anglès)
# Nekhàievka

Nekhàievka - Нехаевка (rus) - és un poble (un khútor) de l'óblast de Bélgorod, a Rússia. El 2010 tenia 153 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Escut de San Marino

L'escut de San Marino té l'origen probablement al segle xiv i es considera el símbol de llibertat i independència de la república més antiga del món.
El blasonament és el següent: d'atzur, tres torres d'argent obertes, finestrades i maçonades de sable, merletades a la güelfa, sostingudes damunt tres monts de sinople i somades cadascuna d'una ploma d'estruç d'argent posada en pal. Es tracta de la representació del Mont Titano, amb les tres fortificacions que coronen la capital: la Cesta, la Guaita i la Montale.
És en forma de cor, amb marc d'or, encerclat per una branca de llorer a la destra i una de roure a l'esquerra, totes dues de sinople, símbol de l'estabilitat de la república i de la defensa de la llibertat, lligades per sota amb una cinta d'argent amb el lema en llatí LIBERTAS ('Llibertat'). Segurament fa referència a la seva antiga vocació de refugi per a les víctimes de la persecució política i al sorprenent manteniment de la seva independència enmig d'estats poderosos al llarg del temps. El lema també pot al·ludir als pretesos darrers mots del fundador, sant Marí: Relinquo vos liberos ab utroque homine ('Us deixo lliures de tots dos homes').
Està timbrat amb una corona que representa la sobirania de l'estat, afegida el 6 d'abril de 1862; aquest significat ve reforçat per les plomes, de sempre un antic símbol de la manca de lligams. La corona volia representar que la República no reconeix cap altra autoritat política per damunt seu i es va introduir durant el procés d'unificació italiana, per subratllar la diferència entre San Marino i les altres localitats de l'entorn, absorbides dins el nou estat que s'estava formant.
L'escut figura, entre altres llocs, al centre de la bandera estatal i a l'escut de la Federació Sanmarinesa de Futbol.

## Notes

* ↑ Aquesta frase misteriosa sembla que es vulgui referir, més que no pas a dos «homes», als dos poders opressors de què el mateix sant Marí es va voler apartar, amb la seva decisió d'esdevenir ermità dalt del Titano: el de l'Emperador i el del Papa. Aquesta afirmació de llibertat, tant respecte a l'Estat com a l'Església, ha estat sempre la inspiració de la petita República de San Marino. [William Miller: «The Republic of San Marino», dins The American Historical Review, vol. 6, núm. 4 (juliol de 1901), pp. 633-649 (anglès)]

## Enllaços externs

* San Marino – l'escut (italià).

## Vegeu també

* Bandera de San Marino.
# Høje-Taastrup

El municipi de Høje-Taastrup és un municipi danès situat al nord-est de l'illa de Sjælland, a la perifèria de Copenhaguen, abastant una superfície de 78 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment.
La ciutat més important i seu administrativa del municipi és Taastrup (32.102 habitants el 2009). Altres poblacions del municipi són:
* Hedehusene
* Reerslev
* Sengeløse
* Vridsløsemagle

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 7335 | 31,9 |
| Det Radikale Venstre | 995 | 4,3 |
| Det Konservative Folkeparti | 8931 | 38,8 |
| Socialistisk Folkeparti | 2341 | 10,2 |
| Liberal Alliance | 23 | 0,1 |
| Kristendemokraterne | 32 | 0,1 |
| Dansk Folkeparti | 1924 | 8,4 |
| Venstre | 1158 | 5,0 |
| Enhedslisten - De Rød-Grønne | 285 | 1,2 |

### Alcaldes

| Alcalde | Període | Partit |
| Michael Ziegler | 1-1-2007 a 31-12-2009 | Det Konservative Folkeparti |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Høje-Taastrup
# Balena amb bec de Sowerby

La balena amb bec de Sowerby o zífid de Sowerby (Mesoplodon bidens) és una espècie de cetaci odontocet. Fou el primer zífid a ser descrit. El seu nom, bidens, es refereix a les dues dents que té a la mandíbula, una característica que avui en dia se sap que és molt comuna en el seu gènere.
Viu en aigües temperades-fredes de l'oceà Atlàntic nord i la seva dieta consisteix en calamars i peixos petits.

## Referències

* ↑ Entrada «Mesoplodon bidens» de la Paleobiology Database (en anglès). [Consulta: 20 desembre 2022].
* ↑ «balena amb bec de Sowerby». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 26 agost 2024].
* ↑ Lleonart, J. «zífid de Sowerby». Noms de mamífers marins. TERMCAT, 2014. [Consulta: 26 agost 2024].
* ↑ Carwardine, Mark. Ballenas, delfines y marsopas : dónde ir y qué observar en España y Europa. Barcelona: Omega, 2003. ISBN 84-282-1360-7.
* ↑ Pereira, J. N.; Neves, V. C.; Prieto, R.; Silva, M. A.; Cascão, I. «Diet of mid-Atlantic Sowerby's beaked whales Mesoplondon bidens» (en anglès). Deep Sea Research Part I: Oceanographic Research Papers, 58, 11, 01-11-2011, pàg. 1084–1090. DOI: 10.1016/j.dsr.2011.08.004. ISSN: 0967-0637.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Escut del Pakistan

L'escut del Pakistan (oficialment anomenat emblema nacional del Pakistan) es va adoptar el 1954.
Els dos colors de l'emblema són el verd i el blanc, els mateixos que els de la bandera estatal. El color verd i l'estrella i la mitja lluna de dalt de tot són els símbols de l'islam, la religió amb què s'identifica la major part dels ciutadans pakistanesos. A la part central hi ha un escut quarterat, on a cadascun dels quarters apareix la representació dels principals conreus del Pakistan a l'època de l'adopció de l'emblema, que són, d'esquerra a dreta i de dalt a baix, el cotó, el te, el blat i el jute. La corona floral al voltant de l'escut simbolitza l'herència cultural de l'Imperi Mogol. Al pergamí de la part inferior hi ha el lema nacional escrit en urdú, ideat per Muhammad Ali Jinnah, considerat el pare de l'Estat: Imam, Ittehad, Nazm (ایمان ، اتحاد ، نظم), és a dir, 'Fe, Unitat, Disciplina'.

## Vegeu també

* Bandera del Pakistan
# Valençay (formatge)

El Valençay és un formatge de pasta tova amb pell florida francès elaborat amb llet de cabra originari de la zona del Berric. Protegit per una denominació d'origen controlada (AOC) des del 13 de juliol de 1998. Pren el nom de la localitat de Valençay al departament d'Indre.
La forma característica del formatge és de piràmide truncada o sense punta d'un pes mitjà de 250 grams, que es diu que ve de l'expedició de Napoleó Bonaparte a Egipte i que d'un cop de sabre l'hauria suprimida. En realitat la forma li dona el campanar de l'església de Levroux, ja que aquest formatge va néixer en aquesta localitat.
El període de degustació òptim s'estén des de l'abril a l'agost, després d'un afinat de 3 setmanes, però també és excel·lent des del març fins al desembre.

## Enllaços externs

* Web de productors Arxivat 2009-02-05 a Wayback Machine.
# I Am Ready, Warden

I Am Ready, Warden és un curtmetratge documental nord-americà del 2024 produït i dirigit per Smriti Mundhra. La pel·lícula documenta els últims dies abans de l'execució del condemnat a mort de Texas, John Henry Ramírez. Es va estrenar el 21 de febrer de 2024 al Big Sky Documentary Film Festival. El 23 de gener de 2025 es va anunciar que havia estat nominat al premi al millor curtmetratge documental als 97ens premis Oscar.

## Sinopsi

La pel·lícula narra la història carregada d'emocions de John Henry Ramírez, que va ser condemnat per assassinat i sentenciat a la pena de mort el 2008.

## Estrena

I Am Ready, Warden es va estrenar a la Best Short Competition, al Big Sky Documentary Film Festival el 21 de febrer de 2024. També es va presentar al programa de qualificació de l'Oscar a la secció 'Shifting Perspectives' del Bend Film Festival el 10 d'octubre de 2024. El 20 d'octubre es va presentar al 25è Festival de Cinema de Woodstock com a esdeveniment especial. El desembre de 2024, va ser declarada finalista al millor curtmetratge documental per als premis Oscar.
La pel·lícula va estar disponible als Estats Units a la plataforma Paramount+ a partir del 22 de novembre de 2024. També va estar disponible de forma gratuïta a més de 250 escoles de dret dels Estats Units de l'11 al 18 de gener de 2025.

## Referències

* 1 2 «I Am Ready, Warden (2024) | MUBI» (en castellà). [Consulta: 27 gener 2025].
* ↑ «I am Ready, Warden», 22-11-2024. [Consulta: 27 gener 2025].
* ↑ «I Am Ready, Warden | Big Sky Documentary Film Festival» (en anglès). [Consulta: 27 gener 2025].
* ↑ «The 97th Academy Awards | 2025» (en anglès), 23-01-2025. [Consulta: 27 gener 2025].
* ↑ «I am Ready, Warden» (en anglès). [Consulta: 27 gener 2025].
* ↑ Sadarangani, Sunil. «Redemption Or Retribution: Director Smriti Mundhra On Oscar-Shortlisted Death Row Doc ‘I Am Ready, Warden’» (en anglès americà), 07-01-2025. [Consulta: 27 gener 2025].
* ↑ Furgurson, Elise. «2024 Bend Film Festival: Oscar-Qualifying Short Film Programs Announced!» (en anglès americà), 27-08-2024. [Consulta: 27 gener 2025].
* ↑ Carey, Matthew. «25th Woodstock Film Festival Announces Lineup Featuring ‘Anora,’ ‘Blitz,’ Paul Shrader Tribute, ‘The Bibi Files,’ World, U.S. Premieres & More» (en anglès americà), 16-09-2024. [Consulta: 27 gener 2025].
* ↑ Verhoeven, Kimberly Nordyke,Beatrice. «Academy Unveils Shortlists in 10 Oscar Categories» (en anglès americà), 17-12-2024. [Consulta: 27 gener 2025].
* ↑ Carey, Matthew. «MTV Documentary Films' Oscar-Contending Short ‘I Am Ready, Warden’ Ready For Paramount+ Premiere» (en anglès americà), 21-10-2024. [Consulta: 27 gener 2025].
* ↑ Maglio, Tony. «Oscars Shortlist Documentary ‘I Am Ready, Warden’ Will Be Free to Students at 250 Law Schools» (en anglès americà), 09-01-2025. [Consulta: 27 gener 2025].
# Escut del Vietnam

L'escut del Vietnam, més aviat un emblema que no pas un escut heràldic per la seva forma circular, està basat en els símbols del Partit Comunista, que inclouen l'estrella de cinc puntes d'or en camper de gules, com a la bandera estatal. La roda dentada i les espigues d'arròs representen la cooperació del treball industrial i agrícola en el model comunista. A la part inferior, dins una cinta vermella, figura el nom oficial de l'estat en vietnamita: Cộng hòa xã hội chủ nghĩa Việt Nam ('República Socialista del Vietnam'). Està definit a l'Article 142 de la Constitució i és obra dels artistes Bùi Trang Chước i Trần Văn Cẩn.
Similar a molts altres emblemes estatals de règims socialistes, com ara el de la República Popular de la Xina, es va adoptar com a escut de la República Democràtica del Vietnam (o Vietnam del Nord) el 30 de novembre de 1955. Va esdevenir emblema de la nova República Socialista del Vietnam, després de la seva reunificació amb el Vietnam del Sud, el 2 de juliol de 1976.

## Escuts històrics

* Escut del Vietnam del Sud (1955-1975)
Precisament l'escut de l'antic Vietnam del Sud constava dels colors de la bandera estatal (tres faixes de gules en camp d'or) posades en pal, carregades d'un drac d'atzur, corresponents a la dinastia Nguyễn.

## Referències

* ↑ Govern de la República Socialista del Vietnam – L'emblema Arxivat 2016-03-03 a Wayback Machine. (anglès) [Consulta: 15 de març de 2011]
* ↑ Chaocovietnam.net – L'escut (anglès) [Consulta: 15 de març de 2011]

## Vegeu també

* Bandera del Vietnam
# Iaropoltsi

Iaropoltsi - Яропольцы (rus) - és un poble de l'óblast de Bélgorod, a Rússia. El 2010 tenia 269 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].